CELEX: 32010R0170
Language: bg
Date: 2010-03-01 00:00:00
Title: Регламент (ЕС) № 170/2010 на Комисията от 1 март 2010 година за изменение на Регламент (ЕО) № 1249/96 относно правилата за прилагане (мита за внос в сектора за зърнени култури) на Регламент (ЕИО) № 1766/92 на Съвета

2.3.2010   
            
            
               BG
            
            
               Официален вестник на Европейския съюз
            
            
               L 51/8
            
         РЕГЛАМЕНТ (ЕС) № 170/2010 НА КОМИСИЯТА
   от 1 март 2010 година
   за изменение на Регламент (ЕО) № 1249/96 относно правилата за прилагане (мита за внос в сектора за зърнени култури) на Регламент (ЕИО) № 1766/92 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 143 във връзка с член 4 от него,
   като има предвид, че:
   
               (1)
            
            
               В член 2, параграф 4, първо тире от Регламент (ЕО) № 1249/96 на Комисията (2) се предвижда намаляване на вносното мито с 3 евро на тон за стоки, пристигащи през Атлантическия океан или Суецкия канал до средиземноморските пристанища на разтоварване. За да бъдат третирани по същия начин пристанищата на разтоварване, разположени в Черно море, е уместно горепосочената разпоредба да се прилага и по отношение на тях при същите условия.
            
         
               (2)
            
            
               Регламент (ЕО) № 1249/96 следва да бъде съответно изменен.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 2, параграф 4, първо тире от Регламент (ЕО) № 1249/96 се заменя със следния текст:
   
               „—
            
            
               Комисията намалява вносното мито с 3 евро на тон за стоки, пристигащи през Атлантическия океан или Суецкия канал до средиземноморските пристанища (отвъд Гибралтарския провлак) или пристанищата за разтоварване, разположени в Черно море,“.
            
         Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 март 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 161, 29.6.1996 г., стр. 125.